54-9/2009.

**JEGYZŐKÖNYV**

**Készült:** Hegyeshalom Nagyközség Önkormányzati Képviselő-testületének 2009. július 9- én megtartott üléséről.

**Jelen vannak:** 10 fő képviselő a csatolt jelenléti ív szerint

Dr. Gáli Péter jegyző

Horváth Attila r. őrnagy

Béli Ferenc r. alezredes

Szőke László polgármester köszönti a megjelent képviselőket, megállapítja, hogy jelen van 10 fő képviselő, az ülés határozatképes, azt megnyitja.

Az ülés napirendi pontjainak a meghívóban szereplő napirendeket javasolta, továbbá az egyebek napirendi pont keretében javasolta megtárgyalni az alábbi döntést igénylő ügyeket:

- 24 órás non-stop vetélkedő támogatásával kapcsolatos kérelem,

- kistérségi megállapodás módosítása

- Zalka utcai lakók kérelme

Scherb Gabriella képviselő javasolta a Hegyeshalmi Sporthorgász Egyesület kérelmének megtárgyalását,

Pósáné Kaszás Csilla alpolgármester javasolta az egyebek napirendi pont keretében a közvilágítással kapcsolatos észrevétel megtárgyalását, valamint a Hegyeshalom Honlap kezelésével kapcsolatos javaslat megtárgyalását.

A képviselőtestület a javasolt napirendi módosításokkal egyhangúlag egyetértett.

**NAPIRENDI PONTOK:**

1. Település közrendje, közbiztonságának helyzete.

**Előadó**: Rendőrőrs parancsnoka

1. Tájékoztató a bölcsőde kialakításának tapasztalatairól.

**Előadó:** Magyarné Gaál Judit óvodavezető

1. A 2008. évi Országos Kompetenciamérés eredményei. Összehasonlító elemzés a helyi és a kistérségi eredményekről, mutatókról.

**Előadó:** Szőcs Tibor nyugalmazott iskola igazgató

1. A Pedagógiai Program felülvizsgálta során végrehajtott módosítások megitatása, elfogadása.

**Előadó:** Gálik Péter iskola igazgató

1. Az iskolahasználók körében végzett elégedettség-vizsgálat eredményének ismertetése.

**Előadó:** Gálik Péter iskola igazgató

1. Beszámoló az Oktatási Hivatal által végzett hatósági vizsgálatról.

**Előadó:** Gálik Péter iskola igazgató

1. Az AQUA Kft-vel kötendő vagyonkezelési szerződés tervezetének megtárgyalása.

**Előadó:** Szőke László polgármester

1. Beszámoló a Mosonmagyaróvári Kistérségi Társulás munkájáról.

**Előadó:** Szőke László polgármester

1. Egyebek:

- 24 órás non-stop vetélkedő támogatásával kapcsolatos kérelem,

- Kistérségi megállapodás módosítása,

- Zalka utcai lakók kérelme

- A Hegyeshalmi Sporthorgász Egyesület kérelmének megtárgyalása

- Közvilágítással kapcsolatos észrevétel megtárgyalása,

- Hegyeshalom Honlap kezelésével kapcsolatos javaslat megtárgyalása.

Szőke László polgármester a jegyzőkönyv hitelesítőknek javasolta Mészáros Tibor és Scherb Gabriella képviselőket megválasztani.

Jegyzőkönyv vezetőjének Zierer Katalin főmunkatársat kijelölte.

A képviselőtestület 10 szavazattal, ellenszavazat és tartózkodás nélkül a napirendi pontokra, valamint a jegyzőkönyv hitelesítőkre tett javaslatot elfogadta, azzal egyetértett.

1. **NAPIRENDI PONT:**

Település közrendje, közbiztonságának helyzete.

( 1.sz. melléklet )

Horváth Attila r. őrnagy elmondta, hogy 2007. októberében számoltak be legutóbb a képviselőtestületnek e témakörben.

A jelen beszámoló a 2007. októbertől 2009. június 30-ig terjedő időszakot foglalja magában.

Tájékoztatásul elmondta, hogy 2008. január 1-vel a határőrség beintegrálódott a rendőrségbe, ezzel kezdetben nagyobb lett a személyi állomány létszáma, 13 fő, de ez mára ismét lecsökkent 10 főre. A község rendőri járőrözése a teljes állomány közreműködésével történik.

Szolgálati járműveik 1 db Skoda Octavia és 1 db. Ford Focus típusú gépjármű.

Mobil telefon, rádió adó-vevő készülékkel rendelkeznek. Informatikai hátterük fejlesztésre szorul, remélik a közeljövőben megoldódik ez a probléma is.

Horváth Attila r. őrnagy elmondta, hogy viszonylag szűkülő erőforrások mellett stabil, kiegyensúlyozott közbiztonságot biztosítanak, a közterületek rendjét fenntartották.

A község közrendje, közbiztonsága, figyelemmel az ismertté vált bűncselekmények és más a lakosságot, annak biztonságérzetét befolyásoló cselekmények számszerű alakulására, összehasonlítva az országos statisztikával és a térségben lévő hasonló adottságokkal bíró települések közrendjével, nem sorolható a fertőzött területek közé.

A község elhelyezkedéséből adódóan kiváló terepet nyújt az utazó bűnelkövetők számára. A tárgyalt időszakban is több esetben jelentek meg más megyéből, sőt más országból a területünkön személyek bűncselekmények elkövetése szándékából.

A jövőben továbbra is fontos feladatnak tekintik a bűncselekmények, egyéb jogsértések megelőzését, a hatékony felderítő munkát.

A tevékenységüket a statisztikai adatok is alátámasztják, melyeket az írásos beszámolójuk - amelyet minden képviselő kézhez kapott -, táblázatai tartalmaznak.

A táblázatok tartalmazzák, az ismertté vált bűncselekmények számadatai, továbbá a közrendvédelmi intézkedések alakulását. A beszámoló részletesen tartalmazza a község közlekedési helyzetének értékelését, a közlekedési balesetek számának alakulását, a közlekedésrendészeti szabálysértések számát a tárgyidőszakban.

Elmondta, fontos feladatnak tekinti a rendőrség a családon belüli erőszakos magatartással szembeni fellépését, az ilyen jellegű cselekmények megelőzése érdekében. Folyamatosan tartják a kapcsolatot a gyermekjóléti szolgáltatóval. Alapvető céljuk a lakosság problémáinak felismerése és a megoldáshoz való segítségnyújtás.

Fontos a lakosság részéről az önmegvédő képesség fokozása, a lakosság is védje értékeit, fontos az egymásra történő odafigyelés.

A bűncselekmények megelőzése, megszakítása és felderítése érdekében nagy segítséget nyújtanak a polgárőrök, akiknek külön köszönetüket fejezik ki munkájukért, a községben lakó emberek érdekében tett erőfeszítéseikért.

Folyamatosan tartják a kapcsolatot a polgármester úrral, és a jegyző úrral, a tőlük kapott probléma-felvetésekre igyekeznek gyorsan reagálni. Kérte, hogy a képviselőtestület tegye meg észrevételeit, javaslatait a beszámolóval kapcsolatosan, ezzel is segítsék elő a rendőri munka további eredményes ellátását.

Béli Ferenc r. alezredes elmondta, hogy nagyon elégedett a hegyeshalmi rendőrök munkájával, jó a kapcsolattartásuk az itt élő emberekkel, a polgármesteri hivatallal, intézményekkel.

Az a véleménye, hogy a lakosság önmegvédő képességének fokozása érdekében, erősíteni kellene a szomszédok közötti jó értelemben kapcsolatot, hogy figyeljenek egymásra, segítsék egymást.

A polgárőrök tevékenysége a községben nagyon komoly, önként vállalják a munkát, jól működik a csapat, példaértékű a munkájuk.

A rendőrök sok feladatot látnak el, sok esetben más területekre is átvezénylésre kerülnek. Az állomány aktív, gyorsan reagálnak a dolgokra.

Örvendetes, hogy csökkent a motoros baleseti arány, a közlekedési szabálysértések alakulásából is látszik a rendőri intézkedések eredményessége.

A rendőrség bárki rendelkezésére áll, és végül megköszönte munkájukat.

Szőke László polgármester elmondta, a rendőrség munkájával elégedett a község lakossága, jó és tartalmasnak tartja a beszámolót.

Kaizinger Zoltán képviselő megkérdezte, hogy gyorshajtás esetén, miért csak a csekket küldik ki az elkövetőnek, miért nem csatolják az arról készített fényképet is, hogy igazolva lássa az illető, hogy tényleg ő a gyorshajtó.

Béli Ferenc r. alezredes elmondta, hogy ha jól tudja, lehetőséget biztosítanak arra, hogy az elkövető láthassa, ill. kaphasson a képből.

Pósáné Kaszás Csilla alpolgármester asszony elmondta, hogy a kisiskolánál nagyon jónak tartja a rendőri jelenlétet, a reggeli órákban amikor a gyerekek iskolába mennek, illetve délután mikor haza mennek.

Megnyugtató az is a rendőrség részéről, hogy járőröznek az utcákban, biztonságban érzik magukat a lakók.

Horváth Attila r. őrnagy elmondta, hogy sűríteni fogják ezeket a járőrözéseket a községben.

Szőke László polgármester megköszönte a rendőrség munkáját és további jó munkát kívánt részükre. Javasolta a képviselőtestületnek a tájékoztató elfogadását.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***64/2009.(VII.9.) Határozat:***

Hegyeshalom Nagyközség Önkormányzati Képviselőtestülete a rendőrség tájékoztatóját a település közrendje, közbiztonságának helyzetéről a 1. sz. mellékletben foglaltak szerint elfogadja és tudomásul veszi.

1. **NAPIRENDI PONT:**

***Tájékoztató a bölcsőde kialakításának tapasztalatairól.***

( 2. sz. melléklet )

Magyarné Gaál Judit intézményvezető elmondta, hogy a bölcsőde működési engedélyét határozatlan időre megkapták.

A hegyeshalmi bölcsőde az óvodához integrálva, annak szervezeti egységeként, 10 férőhelyen az óvoda épületében kialakítva biztosítja a kisgyermekek optimális fejlődését a családi neveléssel együtt.

Jó a visszajelzés a szülők részéről a bölcsőde működésével kapcsolatosan.

Jelenleg 17 kisgyermek van a bölcsődei ellátásban, a létszámot 18 főben maximálták a gyermekorvossal történt egyeztetés során, ez a létszám kezelhető. Nagy az igény a bölcsődére, túljelentkezés van, ezért sajnos van amikor nemet kell mondani a szülőnek és ez feszültséget okoz. Ezek a problémák azonban kezelhetőek, de újszerűek számukra.

A bölcsődében a személyi és tárgyi feltételek jók, 2 fő csecsemő és gyermek gondozónő felsőfokú szakképesítéssel és 1 fő technikai dolgozó, szakmai munkájuk biztosítéka. A bölcsőde gyermekorvosa megbízás alapján látja el és látogatja a kisgyermekeket.

Az 50 m2-es gyermekszoba tágas és világos, természetes megvilágítású, korszerű ablakokkal, bútorokkal, terasszal ellátott. A csoportszoba jól felszerelt, a játéktevékenységhez mind a konstruáló, mind a szerepjátékok eszközei megtalálhatók. Korszerű, felújított a fürdőszoba, az öltöző is a gondozás minden feltételével ellátott.

Tágas, elkerített bölcsőde udvar, járdával szegélyezett, fásított, füvesített, folyamatosan fejlesztés alatt áll.

Elsősorban dolgozó, munkát vállaló szülők gyermekei számára létesült a bölcsőde, de orvosi, szociális indok alapján rászorult gyermekeket is fogadnak.

Megalakították az ellátásban részesülők érdekvédelmi fórumát, melynek tagjai a szülők, a dolgozók és a fenntartó egy-egy képviselője.

Munkájukban törekednek a szakmai ismeretek folyamatos bővítésére, lehetőség szerint továbbképzésekre járnak.

Együttműködnek mindazokkal, akikkel az gyermekek ellátása során kapcsolatba kerülnek, védőnőkkel, gyermekjóléti szolgáltatóval, gyermekorvossal.

Végül megköszönte a képviselőtestület támogatását és kérte a beszámolója elfogadását.

Pósáné Kaszás Csilla alpolgármester asszony elmondta, hogy nagyon pozitív a visszajelzés a bölcsődéről, a szülők elégedettek az ellátással és jó szívvel hagyják ott gyermekeiket.

Mészáros Tibor képviselő megkérdezte, hogy a bölcsőde udvarán még mit szeretnének tenni.

Magyarné Gaál Judit óvodavezető elmondta, hogy az udvar nagy fejlesztéseket már nem igényel, műanyag játékokat szeretnének még kirakni, és homokozót kialakítani, ami egyébként is kötelező.

Szőke László polgármester javasolta, hogy a létszám megállapításba vonják be az önkormányzatot, ezenkívül foglalkozni kell esetleges bővítéssel. Létszámbővítés esetén, azonban gondozói létszámot is annak megfelelően növelni kell.

Magyarné Gaál Judit óvodavezető elmondta, hogy a doktornő azt mondta, hogy a 18 fő létszám kezelhető a bölcsődében. Céljuk természetesen, hogy minél több gyermeket tudjanak felvenni a bölcsődébe.

Szőke László polgármester megköszönte a beszámolót és elfogadásra javasolta a képviselőtestületnek.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***65/2009.(VII.9.) Határozat:***

Hegyeshalom Nagyközség Önkormányzati Képviselőtestülete a bölcsőde működéséről szóló beszámolót a 2. sz. mellékletben foglaltak szerint elfogadja és tudomásul veszi.

Szőke László polgármester a továbbiakban felkérte Pósáné Kaszás Csilla alpolgármester asszonyt tartsa meg beszámolóját az elmúlt időszak eseményeiről.

Pósáné Kaszás Csilla alpolgármester asszony megtartotta beszámolóját, melyet a jegyzőkönyv 3. sz. melléklete tartalmaz.

A képviselőtestület 10 szavazattal, ellenszavazat és tartózkodás nélkül elfogadta és tudomásul vette az elmúlt időszak eseményeiről szóló tájékoztatót.

1. **NAPIRENDI PONT:**

***A 2008. évi Országos Kompetenciamérés eredményei. Összehasonlító elemzés a helyi és a kistérségi eredményekről, mutatókról.***

*( 4.sz. melléklet )*

Szőcs Tibor nyugalmazott igazgató elmondta, hogy az országos kompetenciamérések megírására az Oktatási Hivatal szervezésében 2001/2002. tanévtől kerül sor a 4., 6., 8., 10. évfolyamokon.

Az általános iskolában az egyetlen olyan mérés, aminek segítségével össze tudjuk magunkat hasonlítani a hasonló adottságú iskolákkal.

A kompetenciamérés feladatai azt hivatottak kideríteni, hogy az iskolában tanultakat hogyan tudják alkalmazni a tanulók a mindennapi életben előforduló helyzetekben, a problémamegoldásban. A mérés két területen vizsgálja a tanulók kompetenciáit, szövegértést és matematikai kompetenciákat mér.

Szövegértési feladatok: a tanuló számára ismeretlen, de a mindennapokban gyakran előforduló szövegből, hogyan tudja kiszűrni a szükséges információkat.

Matematikai kompetencia: olyan feladatokat kell megoldani, melyek a hétköznapi élethez szükséges tudást, képességeket mérik.

A mérési eredmények mindenki számára elérhetőek, az intézményi eredmények, a tanuló saját eredményei ( 6,8,10.évfolyamokon 2008-tól kezdődően)

Az iskolákat jellemző legfontosabb mutatók : az iskolák átlageredménye, a hozzáadott pedagógiai érték, a tanulók egyéni teljesítmény elosztása azt mutatja meg, hogy milyen képességszinten teljesítettek az elemzésben szereplő öt szint alapján, továbbá az eddigi mérések eredményei.

A Lőrincze Lajos Általános Iskola helyzete az országos, a megyei, a városi és a községi átlaghoz viszonyítva:

- Mindkét évfolyam mindkét kompetencia területen az országos, a városi a községi átlag felett teljesített .

- A 8. évfolyam mindkét kompetencia területen a megyeszékhelyi átlagon ( szövegértés) vagy az felett teljesített ( matematika ).

- A 6. évfolyam jobban teljesített szövegértésből.

- A 8. évfolyam azonos szintű teljesítményt mutatott mindkét vizsgált területen.

- Értékesek a fenti eredmények, mert erős a megyei mezőny, hiszen a megyeszékhely átlaga, de a Nyugat-dunántúli régió és ezen belül a megye iskolái az országos átlaghoz viszonyítva jól teljesítettek.

A kompetencia mérés eredményeit részletesen tartalmazzák az írásos előterjesztésben lévő táblázatok.

A mérési eredmények ismeretében szükséges meghatározni a fejlesztési célokat iskolai, munkaközösségi és egyéni szinteken és ezeket részletes intézkedésekre, konkrétan megfogalmazott feladattervekre kell bontani.

Az iskola célrendszerébe illeszkedő intézkedési terv lesz a további fejlesztési tervek alapja:

* a tanulók egyéni képességszintjéhez igazodó fejlesztési tervek;
* a pedagógusok saját területükre elkészített fejlesztési tervei.
* A kitűzött feladatok intézkedések határidőre történő elvégzését, megvalósítását folyamatosan ellenőrizni, értékelni kell, ha szükséges, korrekciós intézkedéseket kell tenni.

Az elvárt szintet teljesítette az iskola, ezért kötelező intézkedési tervet nem kell készítenie az iskolának.

Tájékoztatásul elmondta, hogy a Kisalföld napilap lehozta a tanulmányi versenyek eredményeit.

Megköszönte a képviselőtestület figyelmét.

Gálik Péter iskolaigazgató ismertette a tanulmányi verseny eredményeit.

Mészáros Tibor képviselő elmondta, hogy csak gratulálni tud az iskolának az elért szép eredményekért.

Scherb Gabriella képviselő asszony elmondta, hogy a tájékoztató adatokból kiderül, hogy az iskola több városi iskolát is megelőzött a kompetenciamérés eredményeiben, ami örvendetes számára. A teljesítmény jó, döntő többségében az iskola az országos eredményekhez viszonyítva a középmezőnyben van.

Mészáros Tibor képviselő véleménye az, hogy a tanulók zöme középszinten teljesít,tehát a tehetséggondozás terén azért még van tennivaló.

Kaizinger Zoltán képviselő gratulált a volt és a jelenlegi iskolaigazgatónak az elért szép eredményekért.

Szőke László polgármester megköszönte a tájékoztatót, szintén gratulált a szép eredményekért, a tájékoztatót elfogadásra javasolta.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***66/2009.(VII.9.) Határozat:***

Hegyeshalom Nagyközség Önkormányzati Képviselőtestülete a 2008. évi Országos Kompetenciamérés eredményei. Összehasonlító elemzés a helyi és a kistérségi eredményekről, mutatókról szóló tájékoztatót a 4.sz. mellékletben foglaltak szerint elfogadja és tudomásul veszi.

1. **NAPIRENDI PONT:**

A Pedagógiai Program felülvizsgálta során végrehajtott módosítások megitatása, elfogadása.

( 5.sz. melléklet )

Gáli Péter iskola igazgató tájékoztatásul elmondta, hogy a jelenleg érvényben lévő pedagógiai programját az iskolának 2004-ben fogadta el az iskola és az önkormányzat. 8 évre szól, olyan kitétellel, hogy 4 év múlva, 2008/2009. évben az iskolának felül kell vizsgálnia.

Ezt a feladatot január végén február elején megújított TÁMOP 3.1.4-es pályázat kétség kívül felülírta.

Ebben a pályázatban az infokommunikációs eszközökre alapozott szakmai oktatást és a projektmódszerek preferálását szerettük volna megpályázni, azóta a pályázat értékelésének eredménye megérkezett és sajnos nem nyert ez a pályázat.

Nagyon sok dolgot újra kellett volna gondolni, rengeteg olyan elemet kellett volna beemelni a meglévő struktúrába, ami idáig nem volt a rendszerben.

Teljes egészében tantárgyakat, vagy struktúrákat és óraszámot is érintett volna.

Három ponton javasolja a nevelőtestület módosítani a pedagógiai programot .

Amikor tavalyi évben módosítottuk a pedagógiai programot, a nem szakrendszerű oktatás bevezetésével kapcsolatban, azt szakértő véleményezte és javasolta a pedagógiai programot kiegészíteni, ezért a javaslat szerint beemeltük a pedagógiai programba :

- a nem szakrendszerű órák jelölését a naplóban, a nem szakrendszerű oktatásban alkalmazott tankönyvek kiválasztási elveit, rögzítettük a nem szakrendszerű oktatásban résztvevő tanulók értékelését, minősítését .

Második módosításként:

Több éves kérésnek tettünk eleget azzal, hogy beemeltük az idegen nyelv és az informatika fakultációs tantárgyak mellé a matematikát.

A harmadik módosítás a tanulók jutalmazási formáit módosítottuk oly módon, hogy eddig aki a 8 év folyamán szín 5-ös volt, „ Lőrincze Plakett” arany fokozatot kapott, most kiegészítettük azzal, hogy akinek a 8 év folyamán egy 4-ese volt annak az ezüst fokozat járjon.

Ezek a módosítások 2009/2010-es tanévben lépnek érvénybe szeptember 1-től kezdődően.

A módosításokat a nevelőtestület egyhangúlag elfogadta. A módosított pedagógiai programot a fenntartónak, az önkormányzatnak is el kell fogadnia.

Szőke László polgármester elmondta, hogy a TÁMOP pályázaton sajnos nem nyert az iskola. A pedagógiai program módosítását javasolta elfogadni a képviselőtestületnek.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***67/2009.(VII.9.) Határozat:***

Hegyeshalom Nagyközség Önkormányzati Képviselőtestülete a Lőrincze Lajos Általános Iskola módosított Pedagógiai Programját az 5. sz. melléklet szerint elfogadja.

**Felelős:** Szőke László polgármester

**Határidő:** azonnal

1. **NAPIRENDI PONT:**

***Az iskolahasználók körében végzett elégedettség-vizsgálat eredményének ismertetése.***

Gálik Péter iskolaigazgató elmondta, hogy az elégedettség-vizsgálatra vonatkozó kérdőívek az érintettek részére megküldésre kerültek és visszaérkezett és kitöltött lapok kiértékelése megtörtént, amelyet röviden ismertetett.

Mészáros Tibor képviselő hozzászólásában elmondta, hogy sajnálatos tény az, hogy a települési, önkormányzati rendezvényeken a gyermekek részvétele – leszámítva azon gyermekeket, amelyek nagy odaadással aktív szereplőként vesznek részt azokon - jelentősen megcsappant.

Továbbiakban kifejti, hogy ezen jelenség kezdete korábbra datálódik, azonban az utóbbi időben már tapasztalható némi javulás a megjelentek száma tekintetében. Enyhe kritikával illette képviselőtársait is, hogy ők sem vesznek részt minden egyes esetben teljes létszámban az állami, önkormányzati rendezvényeken.

Az igazgatói felvezetéshez kapcsolódva még elmondja, hogy a társadalom egészében az ifjúság viselkedésében meglévő problémák tükröződnek a helyi viszonyok között is. Gond van a fiatalok és fiatal felnőttek tárgyhasználati kultúrájával és egészét tekintve a kulturális érdeklődésével is. A közösségi értékek megóvását sajnálatos módon nem tekintik gondolkodásmódjukhoz kellőképpen közelállónak. Mindez azt generálja, hogy problémák vannak a környezethasználati szokásaikkal is.

Scherb Gabriella képviselő asszony elmondta, hogy ezen negatív jelenségek nyilvánvalóan nem az iskolai lét megnyilvánulásai, hanem összetett társadalmi problémák, amelyeknek megoldásában gyakorlatilag a társadalom egészének, mindenkit beleértve részt kellene vennie.

Ennek keretén belül kell szemlélni az iskola nevelő szerepét és megtenni azokat a teendőket amelyek a probléma megoldásból az iskolára hárulnak.

Gálik Péter iskolaigazgató az elhangzottakra reagálva elmondta, hogy ezt a felmérést egy pillanatfelvételnek kell tekinteni, amely egy adott időpontban rögzíti a véleményt nyilvánítók gondolatait, véleményét, azokat meg kell szívlelni, hasznosítani kell, mégpedig oly módon, hogy az az elégedettség szintet tekintve pozitívabb képet mutasson. A pedagógusok részéről felmerült kritikai észrevételek – melyek némi elégedetlenséget tükröztek - , megítélése szerint abból fakadnak, hogy az utóbbi időben egyre nagyobb adminisztrációs teher nehezedik a pedagógus társadalomra, amely jelentős energiákat von el a munkájukat hivatásszerűen végző munkatársaitól.

Szőke László polgármester javasolta a tájékoztató elfogadását.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***68/2009.(VII.9.) Határozat:***

Hegyeshalom Nagyközség Önkormányzati Képviselőtestülete az iskolahasználók körében végzett elégedettségi vizsgálat eredményeiről szóló tájékoztatót egyhangúlag tudomásul vette és elfogadta.

1. **NAPIRENDI PONT:**

***Beszámoló az Oktatási Hivatal által végzett hatósági vizsgálatról.***

Gálik Péter iskolaigazgató tájékoztatta a képviselőtestületet arról, hogy az Oktatási Hivatal az iskolában hatósági vizsgálatot tartott május hónapban.

A vizsgálat nagyon átfogó vizsgálat volt, vizsgálták az adminisztrációt, nagyon sok dokumentumot, a törvényi előírások betartását.

Négy esetben történt törvénysértés, amiért az iskolára 49.ooo.-Ft pénzbírságot szabtak ki.

* A MIP diákönkormányzat véleményéről készült dokumentumról hiányzott a diákönkormányzat vezetőjének az aláírása.
* A rontott és kicserélhető bizonyítványokról nem készült jegyzőkönyv, továbbá nem kerültek megsemmisítésre. ( Ezeket a dokumentumokat elzárva tárolták eddig.)
* Egy pedagógus kinevezésében napközis tanárként szerepelt, és más tantárgyoktatásban is részt vett, a program a két munkakört nem rögzíti.
* A történelem és orosz szakos tanár, német nyelvet is tanított, tehát nem szakos tanár látta el ezt a feladatot.

Mészáros Tibor képviselő véleménye, hogy nem eget rengető hibákat tártak fel végül is.

Scherb Gabriella képviselő asszony véleménye, hogy jó a vélemény az iskoláról, ezek a pontok jelentéktelen hibák.

Apró megállapítások, tisztességtelennek tartja a bírságot.

Szőke László polgármester elfogadásra javasolja a tájékoztatást.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***69/2009.(VII.9.) Határozat:***

Hegyeshalom Nagyközség Önkormányzati Képviselőtestülete a Lőrincze Lajos Általános iskolában az Oktatási Hivatal által végzett hatósági vizsgálatról szóló tájékoztatót elfogadta és tudomásul vette.

1. **NAPIRENDI PONT:**

***Az AQUA Kft-vel kötendő vagyonkezelési szerződés tervezetének megtárgyalása.***

( 6. sz. melléklet )

Szőke László polgármester tájékoztatta a képviselőtestületet arról, hogy a viziközművek AQUA Szolgáltató Kft. vagyonkezelésbe adásának feltétele, hogy módosítani kell a 18/2004.(XII.2.) számú az önkormányzat vagyonáról szóló rendeletünket. Ki kell egészíteni a rendeletet.

A helyi önkormányzat tulajdonában lévő korlátozottan forgalomképes és forgalomképes vagyonának rendeletében meghatározott körére az önkormányzati közfeladat átadásához kapcsolódva vagyonkezelői jogot kell létesíteni.

Ezért felkérte a jogi-, ügyrendi bizottságot, hogy a következő ülésre készítse elő a vagyonrendelet módosítását, valamint a vagyonkezelői szerződés megkötésére tegyen javaslatot.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***70/2009.(VII.9.) Határozat:***

Hegyeshalom Nagyközség Önkormányzati Képviselőtestülete egyetértett azzal, hogy a jogi-, ügyrendi bizottság az AQUA Kft-vel kötendő vagyonkezelési szerződés megkötése érdekében az önkormányzat vagyonáról és az önkormányzati vagyon feletti jogok gyakorlásáról szóló 18/2004.(XII.2.) rendelet módosítását készítse elő a következő képviselőtestületi ülésre, és a vagyonkezelő szerződés megkötésére tegyen javaslatot.

**Felelős:** Dr. Gáli Péter jegyző

Jogi-, ügyrendi bizottság elnöke

**Határidő:** következő testületi ülés napja

1. **NAPIRENDI PONT:**

***Beszámoló a Mosonmagyaróvári Kistérségi Társulás munkájáról.***

( 7. sz. melléklet )

Szőke László polgármester ismertette Mosonmagyaróvári Többcélú Kistérségi Társulás munkájáról szóló beszámolót, valamint a határozati javaslatot.

Ress Marietta képviselő tájékoztatta a képviselőtestületet arról, hogy a Mosonmagyaróvári Többcélú Kistérségi Társulás Dunakilitin tartotta legutóbbi ülését, a következő ülését Mosonmagyaróváron, majd az azt követő ülés Jánossomorján kerül megtartásra.

Tájékoztatásul elmondta, hogy a legutóbbi döntés az volt, hogy a Gyermek és Családsegítő Szolgáltató Központ, valamint az Egyesített Szociális Intézmény a kistérségi társulás működtetésébe megy át, így lényegesen magasabb normatíva jár.

Szőke László polgármester ismertette a határozati javaslatot, javasolta a beszámoló elfogadását.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***71/2009.(VII.9.) Határozat:***

Hegyeshalom Nagyközség Önkormányzati Képviselőtestülete a Mosonmagyaróvári Többcélú Kistérségi Társulás munkájáról szóló beszámolót jóváhagyja.

1. **NAPIRENDI PONT:**

Egyebek:

***24 órás non-stop vetélkedő támogatásával kapcsolatos kérelem,***

Mészáros Tibor képviselő a 2009.szeptember 19-2o-án megrendezésre kerülő Non-stop 24 órás ifjúsági vetélkedő költségeihez kért 100.000.-Ft összegű önkormányzati támogatást az önkormányzat rendezvénytámogatási alapjából. A támogatási összeget a lebonyolításra és a vetélkedő csapatok díjazására kívánják fordítani.

Pósáné Kaszás Csilla alpolgármester asszony javasolta, hogy a felhívást közzé kell tenni, minél többen mozduljanak meg.

Kaizinger Zoltán képviselő elmondta, hogy a rendezvényen tavaly ő is részt vett, szerencsés kezdeményezésnek tartja ezt a vetélkedőt, a fiatalokat jó irányba mozgatja meg.

Szőke László polgármester javasolta a képviselőtestületnek értsenek egyet a 100.000.-Ft támogatási összeg megadásával.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***72/2009.(VII.9.) Határozat:***

Hegyeshalom Nagyközség Önkormányzati Képviselőtestülete 2009.szeptember 19-20.-án megrendezésre kerülő 24 órás non-stop vetélkedő költségeihez 100.000.-Ft támogatást hagy jóvá a költségvetés általános tartaléka terhére.

Felkéri a képviselőtestület a polgármestert, hogy a pénzügyi csoport felé a szükséges intézkedést tegye meg.

**Felelős:** Szőke László polgármester

**Határidő :** azonnal

***Kistérségi megállapodás módosítása.***

Szőke László polgármester ismertette a kistérségi társulás elnökének megkeresését.

Ásványráró Önkormányzata döntött arról, hogy a társulás által ellátott értelmi fogyatékosok nappali ellátása feladathoz csatlakozik. E döntés átvezetés a Kistérségi Társulás Társulási Megállapodásába egyúttal annak módosítását is maga után vonja. A Társulási Megállapodás 8. pontjában az alábbi módosítást szükséges eszközölni: „ A 7/d pontban felsorolt feladatokat a települések társulásban oldják meg, Mosonmagyaróvár központtal.

A Társulási Megállapodás módosításához minden tagtelepülés képviselőtestületének jóváhagyó határozata szükséges.

Ismertette az erre vonatkozó határozati javaslatot, melyet javasolt elfogadni.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***73/2009.(VII.9.) Határozat:***

Hegyeshalom Nagyközség Önkormányzati Képviselőtestülete hozzájárul ahhoz, hogy a Mosonmagyaróvári Többcélú Kistérségi Társulás Társulási Megállapodása kiegészüljön Ásványráró számára az értelmi fogyatékosok nappali ellátása szolgáltatás biztosításával.

A képviselőtestület felhatalmazza a polgármestert, hogy a határozatról a Mosonmagyaróvári Többcélú Kistérségi Társulást értesítse.

**Felelős:** Szőke László polgármester

**Határidő :** azonnal

***Zalka utcai lakók kérelme.***

Szőke László polgármester ismertette a Zalka M. utcai lakók kérelmét. Az ott lakók július 25-én utcabált szeretnének tartani. A kérelmet az ott lakók 70 %-a aláírta, a Zalka M. utca 14. és 20. házszám közötti közterületen szeretnék a rendezvényt lebonyolítani, az utca forgalmának szüneteltetéséhez és az utcabál megtartásához kérik a képviselő-testület hozzájárulását.

Kaizinger Zoltán képviselő elmondta, mellettük van és üdvözli a kezdeményezést.

Szőke László polgármester javasolta a képviselőtestületnek járuljon hozzá a rendezvény megtartásához azzal, hogy a szabályok betartásáért ( közterületen történő árusítás, csendháborítás stb.) a rendezvény szervezői a felelősek.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***74/2009.(VII.9.) Határozat:***

Hegyeshalom Nagyközség Önkormányzati Képviselőtestülete mint az önkormányzati út és az érintett egyéb közterületek tulajdonosa hozzájárulását adja a Zalka Máté utcában megrendezendő közösségi rendezvény megtartásához.

**Felelős:** Szőke László polgármester

**Határidő:** 2009. július 25.

***A Hegyeshalmi Sporthorgász Egyesület kérelmének megtárgyalása .***

Scherb Gabriella a pénzügyi bizottság elnöke elmondta, hogy a horgász egyesület kérelmét a bizottság megtárgyalta. A bizottság 300.000.-Ft támogatás megadását javasolja.

Szőke László polgármester javasolta a képviselőtestületnek értsen egyet a 300.000.-Ft támogatás megadásával a költségvetés általános tartaléka terhére.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***75/2009.(VII.9.) Határozat:***

Hegyeshalom Nagyközség Önkormányzati Képviselőtestülete a Hegyeshalmi Sporthorgász Egyesület részére 300.000.-Ft támogatást nyújt a Stettni-tó park, valamint az ott lévő játszótér felújítására, rendbetételére a költségvetés általános tartaléka terhére.

Felkéri a képviselőtestület a polgármestert, hogy a pénzügyi csoport felé a szükséges intézkedést tegye meg.

**Felelős:** Szőke László polgármester

**Határidő :** azonnal

***Közvilágítással kapcsolatos észrevétel megtárgyalása.***

Pósáné Kaszás Csilla alpolgármester asszony elmondta, hogy a Pro-Logis és a falu közötti útszakasz közvilágítási lámpákkal történő túlzott megvilágítása szükségtelen. Véleménye, hogy ritkítani kellene ott a lámpatesteket. Javasolta megvizsgálni ennek lehetőségét, biztosan jelentős megtakarítást jelentene a költségvetésünkben.

Mészáros Tibor képviselő véleménye, hogy biztosan valamilyen szabályok miatt került ennyi lámpatest oda kihelyezésre. Természetesen utána kell nézni, ha lehetséges a javasolta megoldás, támogatja a lámpatestek ritkítását a jelzett területen.

Ress Marietta képviselő asszony véleménye, biztosan a tervezéskor 80-100 %-os üzemeléssel számoltak, ezért csatlakozik az előtte szólóhoz, szorgalmazza annak megvizsgálását az érintett szolgáltatóval, hogy csökkenthető-e a kihelyezett lámpatestek száma.

Scherb Gabriella képviselő asszony felvetette, hogy a 10-es út kereszteződésében egy rendkívül sötét útszakasz van, ami miatt balesetveszélyes. Kéri annak megvizsgálását, hogy az érintett útrész megvilágítása milyen módon lehetséges.

Szőke László polgármester elmondta, hogy értsen egyet a képviselőtestület azzal, hogy a polgármesteri hivatal mérje fel hogyan lehet csökkenteni a Pro-Logis felé vezető útszakasz túlzott megvilágítását, továbbá azt, hogy a 10-es út kereszteződésében a sötét szakasz hogyan világítható meg.

A képviselőtestület 10 szavazattal, ellenszavazat és tartózkodás nélkül az alábbi határozatot hozta:

***76/2009.(VII.9.) Határozat:***

Hegyeshalom Nagyközség Önkormányzati Képviselőtestülete felkéri a polgármestert, hogy a napirend kapcsán érintett útszakaszok közvilágítási kérdéskörével kapcsolatosan az érintett szolgáltatókkal a kapcsolatot vegye fel és a tárgyalások függvényében végeztesse el a közvilágítási lámpatestek áthelyeztetését olyan települési részekre, ahol a közvilágítás nem megfelelő.

**Felelős:** Szőke László polgármester

**Határidő:** 30 nap és folyamatos

***Hegyeshalom honlap kezelésével kapcsolatos javaslat megtárgyalása.***

Pósáné Kaszás Csilla alpolgármester asszony elmondta, hogy a Hegyeshalom honlap kezelését Németh László informatikusra kellene bízni, aki azt kellő szakértelemmel tudná ellátni.

Iváncsics Ferenc képviselő kifejtette, hogy ő már régebben javasolta, hogy a honlap kezelését egy meghatározott személy kezelésébe kellene adni, aki kellő felelősséggel és szakértelemmel tudná a gondozását végezni.

Scherb Gabriella képviselő asszony felvetette hogy felül kellene vizsgálni a polgármesteri hivatal által megkötött rendszergazdai szolgáltatási szerződést is.

Szőke László polgármester elmondta, hogy az illetékes bizottságok a jövőben a fenti felvetéseket megtárgyalják és javaslataikat megteszik.

A képviselőtestület a polgármester által elmondottakat egyhangúlag tudomásul vették.

Több napirend nem volt, a polgármester az ülést bezárta.

***Kmf.***

**Szőke László Dr. Gáli Péter**

**polgármester jegyző**

Jegyzőkönyv hitelesítők:

**Mészáros Tibor Scherb Gabriella**

**képviselő képviselő**